stanford-oval/wikipedia huggingface dataset:
Mekrijärvi (järvi)
Vesistösuhteet

Järvi sijaitsee Vuoksen vesistössä (vesistöaluetunnus 04) Koitajoen valuma-alueen (04.9) Mekrijärven–Nuorajärven alueessa (04.92), jonka Mekrijärven alueeseen (04.921) järvi kuuluu. Järven vedenpinnan korkeus on 144,4 metriä mpy. Viereisen Kätkäjärven vedenpinta on samalla korkeudella.
Valuma-alue saa pääosan vedestään osittain Koitajokesta sen läpivirtauksen vuoksi, mutta suurempi merkitys järven veden vaihtuvuuden kannalta on Ilomantsinjärven valuma-alueella (04.926), jonka laskujoki Ilomantsinjoki laskee Ilomantsinjärvestä Kätkäjärveen. Mekrijärven alueella on 29 yli hehtaarin kokoista järveä tai lampea, joista yhdeksän laskee suoraan tai välillisesti Mekrijärveen. Niistä huomattavimpia ovat Kätkäjärvi (393 ha), johon laskevat Parilampi (34 ha), Kartiskolahti (13 ha) ja Tytärlampi (2 ha) sekä Niemislampi (2 ha) ja suon läpi suotuen Tetrilampi (60 ha) ja Likolampi (2 ha). Mäkrijärven kaakkoispäähän laskevat Haukilampi (3 ha), Linnalampi (20 ha), Kirveslampi (1 ha) ja Likolampi (1 ha).
Järven laskujoki on Koitajoki, joka virtaa lyhyesti järven luoteispään poikki ja jatkaa matkaansa luoteeseen Ala-Koitana. Ala-Koita laskee seuraavaksi Heinäselkään.
Multiplan

Multiplan oli Microsoftin vuonna 1982 julkaisema taulukkolaskentaohjelma. Multiplan kehitettiin CP/M-käyttöjärjestelmälle, mutta myöhemmin se käännettiin myös MS-DOSille, Xenixille, Macintoshille, Apple II:lle, Commodore 64:lle, Burroughs B-20:lle ja Texas Instruments TI-99/4A:lle. Macintosh 128K:lle käännetty Multiplan oli maailman ensimmäinen taulukkolaskentaohjelma, jossa oli graafinen käyttöliittymä.
Multiplan hävisi markkinaosuudessa Lotus 1-2-3:lle ja oli pohjana Microsoft Excelille, joka julkaistiin Macintoshille vuonna 1985 ja Microsoft Windowsille vuonna 1987.
Mike Thomas

Michael ”Mike” Thomas (s. 1950 Jamaika) on Suomessa asuva kansainvälinen reggaemuusikko ja -säveltäjä. Michael Thomas muutti alle kaksikymmentävuotiaana Englantiin, jossa hän työskenteli erilaisissa aputöissä. Vuonna 1967 Mike ja hänen serkkunsa Frank Pitter perustivat Lontoossa yhtyeen nimeltä 'The Bees' back in 1967. Yhtye solmi vielä samana vuonna levytyssopimuksen legendaarisen reggae levymerkin Blue Note Records kanssa ja julkaisi ensimmäisen singlensä The Bees nimellä.
Vuosina 1967 Mike ja hänen yhtyeensä levytti ja esiintyi muun muassa sellaisten reggaeartistien, kuin Desmond Dekkerin ja Prince Busterin kanssa. Mike Thomas päätti pian nimen muuttamisesta The Pyramids muotoon ja ryhmän tuottajaksi astui Eddie Grant. Yhdessä nämä muodostivat Englannin tunnetuimpiin reggae kokoonpanoihin kuuluvan Eddy Grant and The Pyramids yhtyeen.
The Pyramids / Symarip levytti viimeisen albuminsa vuonna 1985, jonka jälkeen Mike Thomas muutti Suomeen silloisesta kotimaastaan Sveitsistä. Vuonna 2008 The Pyramids / Symarip palasi Lontoossa konserttilavoille yhteiskiertueella toisen 1960 ja 1970 luvun suositun reggae -kokoonpanon, Pioneers kanssa. Mike Thomas asuu pääosin Suomessa perheensä kanssa.
Aiheesta muualla

Virallinen sivusto
Symarip / The Pyramids Myspacessa (englanniksi)
Symarip
Misodendraceae

| Misodendraceae |
| --- | --- |
 Misodendrum punctulatum loisii poimuetelänpyökillä (Nothofagus antarctica) Patagoniassa.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Santalanae
Lahko::  Santalales
Heimo::  Misodendraceae  J.Agardh, nom. cons.
Suvut
 Misodendrum Banks ex DC. 
Katso myös
   Misodendraceae Wikispeciesissä   Misodendraceae Commonsissa 
Infobox OKNimi-testi OK: 
Misodendraceae on pieni loiskasviheimo koppisiemenisten Santalales-lahkossa. Heimossa on vain yksi suku: Misodendrum.
Tuntomerkit

Heimon kasvit ovat etelänpyökeillä (Nothofagus) loisivia ja niiden oksilla kasvavia pensasmaisia ja usein paksuvartisia kasveja. Ne ovat kaljuja tai niillä on solukarvoja. Lehdet voivat olla surkastuneita ja erinäköisiä kasvullisissa ja kukkaversoissa. Kasvit ovat kaksikotisia. Kukinto on (kerrannainen) terttu tai tähkä, ja kukat ovat pieniä. Hedekukat ovat kehättömiä, kaksi- tai kolmiheteisiä. Emikukissa on kolme vähäpätöistä terälehteä, joutoheteitä ja vartalollinen tai vartaloton sikiäin. Siemenaiheet ovat suoria. Hedelmä on pieni ja pähkinämäinen ja kiinnittyy kolmeen suureksi kasvaneeseen pitkään höyhenmäiseen joutoheteeseen. Siemenessä on runsas, vähäinen tai ei ollenkaan endospermiä ja lyhyt tai kookas alkio, jonka sirkkalehdet ovat kasvaneet yhteen.
Levinneisyys

Heimo kasvaa Etelä-Amerikan viileillä seuduilla.
Luokittelu

Heimon ainoassa suvussa on kahdeksan lajia.
Aiheesta muualla

Levinneisyyskartta: http://www.mobot.org/mobot/research/apweb/maps/misodendraceaemap.gif
Mikko Pettinen

| Mikko Pettinen> Henkilötiedot |
| --- | --- |
Syntynyt: 1974
Ammatti:  säveltäjä, trumpetisti, muusikko, pedagogi
Muusikko
Soittimet:  trumpetti
Aiheesta muualla
www.mikkopettinen.com
  [ Muokkaa Wikidatassa ] [ ohje ]  
Lappeenranta Big Band ja Mikko Pettinen solistina 27.1.2018
Mikko Pettinen (s. 1974) on suomalainen trumpetisti ja jazzmuusikko. Hän on valmistunut Sibelius-akatemian jazzosastolta musiikin maisteriksi vuonna 2003. Pettinen on soittanut muun muassa UMO:ssa vuodesta 1998 lähtien.
Pettinen sai vuonna 2001 toisen palkinnon nuorille solisteille tarkoitetussa Carmine Caruso International Jazz Trumpet -kilpailussa Renossa, Yhdysvalloissa. Vuonna 2002 hänet valittiin Getxon yhtyekilpailussa parhaaksi solistiksi ja samassa yhteydessä hänen MP4-yhtyeensä voitti Jazz Getxo Live -kilpailun Hilargissa 2002.
Soittamisen lisäksi Pettinen toimii trumpetinsoiton tuntiopettajana Metropoliassa, Sibelius-akatemian jazzosastolla ja Espoon musiikkiopiston pop-jazzlinjalla.
Matthew Fox

| Matthew Fox |
| --- | --- |
 Matthew Fox Toronton elokuvajuhlilla vuonna 2012.
Henkilötiedot
Koko nimi:  Matthew Chandler Fox
Syntynyt: 14. heinäkuuta 1966 (ikä 58) Abington, Pennsylvania, Yhdysvallat
Ammatti:  näyttelijä
Puoliso:  Margherita Ronchi (1991–)
Näyttelijä
Taiteilijanimet:  Matt Fox
Aktiivisena:  1992–
Merkittävät roolit:  Viiden juttu Lost Vantage Point – askeleen edellä Alex Cross
Aiheesta muualla
IMDb 
Elonet
Matthew Chandler Fox (s. 14. heinäkuuta 1966 Abington, Pennsylvania, Yhdysvallat) on yhdysvaltalainen näyttelijä ja entinen malli. Hänen ensimmäinen suuri roolinsa oli 1990-luvulla televisiosarjassa Viiden juttu, jossa hän esitti Charlie Salingeria. Lisää tunnettuutta Fox sai roolistaan Jack Shephardina ABC:n sarjassa Lost vuosina 2004–2010.
Nuoruus

Matthew Fox syntyi Abingtonissa, Pennsylvaniassa. Hän oli kolmesta veljeksestä keskimmäinen ja kasvoi perheen karjatilalla. Hänen ollessaan vielä hyvin nuori perhe muutti Wyomingiin ja sen jälkeen Wyomingissa Crowheartiin. Hänen äitinsä Loretta B. ”Lory” (o.s. Eagono) oli opettaja ja hänen isänsä Francis G. Fox kasvatti karjaa, hevosia ja viljaa Coors-olutta varten. Foxin äiti oli italialaista alkuperää ja hänen isänsä englantilaista. Valmistuttuaan Wind River High Schoolista Wyomingissa Fox opiskeli massachusettsilaisessa Deerfield-akatemiassa, josta hän ansaitsi suositukset Columbian yliopistoon. Columbiassa hän pelasi amerikkalaista jalkapalloa ja osallistui kilpailuun, joka johti Columbian tunnetun 44-ottelun tappioputken loppumiseen. Hän oli myös Phi Gamma Delta -veljeskunnan jäsen. Hän valmistui ekonomistiksi vuonna 1988 ja astui televisiomaailmaan tyttöystävänsä äidin vakuuttamana. Fox loi uraa Wall Streetilla ennen näyttelemisen aloittamista.lähde tarkemmin? Valmistuttuaan Columbiasta hän haki töitä Prudental-Bachesta, joka myy arvopapereita.
Ura

25-vuotiaana Fox debytoi yhdessä televisiosarjan Wings jaksossa. Samana vuonna hän näytteli myös lyhytikäisessä draamasarjassa Freshman Dorm. Hän ei ollut vielä erityisen tunnettu, mutta jatkoi silti hakemista sivurooleihin, kuten Charlien rooliin CBS:n sarjaan If I Die Before I Wake, ennen valkokangasdebyyttiaan vuoden 1993 elokuvassa My Boyfriend’s Back.
Vuonna 1994 Fox valittiin 1990-luvun teinidraamaan Viiden juttu. Hän esitti Charlie Salingeria, vanhinta lasta viidestä sisaruksesta, jotka menettivät molemmat vanhempansa auto-onnettomuudessa. Vuonna 1996 People-lehti nimesi Foxin yhdeksi maailman viidestäkymmenestä kauneimmasta ihmisestä. Viiden jutun päättymisen jälkeen Fox näytteli televisiosarjassa Haunted vuonna 2002.
Syyskuusta 2004 alkaen Fox esiintyi työlleen omistautuneen kirurgin, tohtori Jack Shephardin roolissa televisiosarjassa Lost. Hän koe-esiintyi James ”Sawyer” Fordin rooliin, mutta sarjan luoja J. J. Abrams ajatteli Foxin sopivan paremmin Jackin rooliin, jonka aluksi piti kuolla jo pilottijaksossa. Fox sai roolistaan Golden Globe -ehdokkuuden, voitti vuonna 2005 Satellite-palkinnon ja jakoi vuonna 2006 Screen Actors Guild -palkinnon.
2. joulukuuta 2006 Fox juonsi jakson Saturday Night Liveä ja samana vuonna hän näytteli Matthew McConaugheyn kanssa urheiludraamassa We Are Marshall. Hän näytteli myös toimintaelokuvassa Smokin’ Aces ja vuoden 2008 trillerissä Vantage Point. Kyseisen elokuvan Fox kuvaili olevan kiertelemätön trilleri, jolla hän ajattelee olevan potentiaalia saada ihmiset pysähtymään ja ajattelemaan ”on tosi monta eri tapaa katsoa maailmaa”.[lähde? ] Toukokuussa 2008 Matthew näytteli Kilpailija X:ää elokuvassa Speed Racer.
Fox on useaan kertaan todennut päättävänsä televisiouransa Lostiin.lähde tarkemmin?
Yksityiselämä

Fox kasvoi keskellä Wind Riverin intiaanireservaattia lähellä Crowheartin kaupunkia Wyomingissa. Fox on kuvaillut isäänsä ankaraksi mieheksi, joka toi kolmeen poikaansa jämeryyden ja erityistä itsekurin tuntua.[lähde? ] Francis Fox, joka oli innostunut ulkoilemaan, vaati poikiansa kuivaharjoittelemaan talonsa edessä, ennen kuin päästi heidät kalastamaan oikeaan jokeen. Foxin mukaan hänen isänsä vihasi televisiota ja heidän perheensä ei omistanut sellaista ennen kuin Fox oli 15-vuotias.[lähde? ] Lapsuutensa aikana Fox kärsi vesikammosta.[lähde? ]
Fox pelasi lapsuudessaan paljon koripalloa, ja valmistuttuaan hän lähti sisäoppilaitokseen Massachusettsiin. Hän sanookin oppineensa villit juhlimistapansa sieltä.[lähde? ] Muiden akateemisten ja urheiluinnostusten lisäksi Fox pelasi amerikkalaista jalkapalloa Deerfieldin joukkueessa, millä hän ansaitsi kutsun Columbian yliopistoon. Siellä hän tapasi tulevan vaimonsa, entisen italialaismallin Margherita Ronchin.
Foxin käydessä Columbian yliopistoa eräs hänen ystävänsä ehdotti, että hänen kannattaisi kokeilla mallin uraa.lähde tarkemmin? Pian valmistumisensa jälkeen Fox muutti Hollywoodiin. Vuonna 1991 Fox vei vihille pitkäaikaisen tyttöystävänsä Ronchin. Pari sai myöhemmin kaksi lasta.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 1993 | Suuteleva zombie | Buck Van Patten |
| 1999 | Behind the Mask | James Jones |
| 2006 | Smokin’ Aces | Bill |
| 2006 | We Are Marshall | Red Dawson |
| 2008 | Vantage Point – askeleen edellä | Kent Taylor |
| 2008 | Speed Racer | Racer X |
| 2012 | Emperor | Bonner Fellers |
| 2012 | Alex Cross | Picasso |
| 2013 | World War Z | Parajumper |
| 2015 | Extinction | Patrick |
| 2015 | Bone Tomahawk | John Brooder |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1992 | Freshman Dorm | Danny Foley |  5 jaksoa ”Pilot” ”Sex, Truth and Theatre” ”The Last Sonnet” ”The Scarlett Letter” ”My Boyfriend’s Back”  |
| 1993 | CBS Schoolbreak Special | Charlie Deevers | ”If I Die Before I Wake” |
| 1994–2000 | Viiden juttu | Charlie Salinger | 142 jaksoa |
| 2002 | Haunted | Frank Taylor |  12 jaksoa ”Pilot” ”Grievous Angels” ”Fidelity” ”Abby” ”Blind Witness” ”Nocturne” ”Three Hour Tour” ”Simon Redux” ”Last Call” ”Nexus” ”Seeking Asylum” ”Episode #1.12”  |
| 2004–2010 | Lost | Jack Shephard | 117 jaksoa |
Palkinnot

| Palkinnot> Vuosi | Palkinnot> Palkinnon antaja | Palkinnot> Palkinto | Palkinnot> Tulos |
| --- | --- | --- | --- |
| 2005 | Satellite Awards | Paras miesnäyttelijä draamasarjassa (Lost) | Voitto |
| 2005 | Academy of Science Fiction, Fantasy & Horror Films | Paras miesnäyttelijä televisiosarjassa (Lost) | Ehdokkuus |
| 2005 | Peoples Choice Awards | Paras miesnäyttelijä (Lost) | Ehdokkuus |
| 2005 | Television Critics Association Awards | Menestys televisiosarjassa | Ehdokkuus |
| 2006 | Academy of Science Fiction, Fantasy & Horror Films | Paras miesnäyttelijä televisiosarjassa (Lost) | Voitto |
| 2006 | National Television Awards | Suosituin miesnäyttelijä (Lost) | Ehdokkuus |
| 2006 | Saturn Awards | Paras johtava miesnäyttelijä televisiosarjassa (Lost) | Voitto |
| 2006 | Golden Globe Awards | Paras johtava miesnäyttelijä draamassa (Lost) | Ehdokkuus |
| 2006 | Screen Actors Guild Awards | Erottuva esiintyminen draamasarjassa (Lost) | Voitto |
| 2007 | Saturn Awards | Paras johtava miesnäyttelijä televisiosarjassa (Lost) | Ehdokkuus |
| 2008 | Saturn Awards | Paras miesnäyttelijä televisiosarjassa (Lost) | Voitto |
| 2008 | Academy of Science Fiction, Fantasy & Horror Films | Paras miesnäyttelijä televisiosarjassa | Voitto |
| 2008 | Prism Awards | Performance in a Drama Series Episode (esiintyminen draamasarjassa) (Lost) | Ehdokkuus |
| 2008 | Teen Choice Awards | Paras televisionäyttelijä action/seikkailu (Lost) | Ehdokkuus |
| 2009 | Saturn Awards | Paras pääosan esittäjä televisiosarjassa (Lost) | Ehdokkuus |
| 2009 | Teen Choice Awards | Paras televisionäyttelijä action/seikkailu (Lost) | Ehdokkuus |
| 2009 | People's Choice Awards | Paras televisionäyttelijä draamassa (Lost) | Ehdokkuus |
Matthew Fox San Diegon Comic-Conissa vuonna 2008.
Mike Terrana

| Mike Terrana |
| --- | --- |

Henkilötiedot
Syntynyt: 21. tammikuuta 1960 (ikä 64)
Muusikko
Aktiivisena:  1978–
Tyylilajit:  hard rock, heavy metal
Soittimet:  rummut
Yhtyeet:  Masterplan, Axel Rudi Pell, Rage
Aiheesta muualla
www.terrana.com
  [ Muokkaa Wikidatassa ] [ ohje ]  
Mike Terrana (s. 21. tammikuuta 1960, Buffalo, Yhdysvallat) on yhdysvaltalainen rumpali. Hän on soittanut useissa rock- ja metalliyhtyeissä. Tällä hetkellä (syyskuu 2008) hän kuuluu Masterplanin, Axel Rudi Pellin . Aiemmin Terrana on soittanut muun muassa Ragessa sekä Yngwie Malmsteenin, Steve Lukatherin, ja Roland Grapowin yhtyeissä. Terrana asuu nykyisin (v. 2008) Kööpenhaminassa.
Vuonna 2011 Terrana loi projektin "Beauty Of The Beat". "Beauty of the beat" on legendaarisen rumpalin Mike Terranan alkuperäinen idea ja se on täysin hänen oma. Hänen alkuperäisen ideansa "Beauty of the beat" jälkeen luotiin "Beauty and the beat" -plagiointi.
"Beauty of the beat" -projekti sisälsi live-esityksiä, joihin osallistui eri musiikkigenrejä edustavia laulajia ja live-orkesteri.
Mike Terrana keskittyy tällä hetkellä rumputyöpajoihinsa. Hän esiintyy edelleen ja levyttää musiikkia monille muille bändeille. Auttaa neuvoja nuorille muusikoille.
Hän on sinkku eikä hänellä ole vaimoa.
Mike Terrana ei ole koskaan ollut virallisesti naimisissa eikä hänellä ole lapsia.
Aiheesta muualla

Terranan virallinen sivusto
Mike Terrana Myspacessa (englanniksi)
Multippeli endokriininen neoplasia

Multippeli endokriininen neoplasia viittaa seuraaviin kasvainalttiusoireyhtymiin:
Tyypin 1 multippeli endokriininen neoplasia
Tyypin 2 multippeli endokriininen neoplasia
Tyypin 2B multippeli endokriininen neoplasia (aiemmin "tyypin 3 multippeli endokriininen neoplasia")
Tyypin 4 multippeli endokriininen neoplasia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Multippeli endokriininen neoplasia”, voi hakea sivunnimihaulla, laajalla sivunnimihaulla tai tekstihaulla.
Hungaroring

| Hungaroring |
| --- | --- |

Sijainti:   Mogyoród, Unkari
Aikavyöhyke:  UTC+1/UTC+2
Valmistumisvuosi:  1986
Katsojakapasiteetti:  70 000
Radan pituus:  4,381 km
Mutkia:  14
Rataennätys:  1.16,627 ( Lewis Hamilton, Mercedes, 2020)
Suurimmat tapahtumat:  Formula 1, Formula 2, Formula 3, WSR, WTCC, Porsche SC, GP2 (2005–2016), GP3 (2010–2018)
1986–1988

Radan pituus:  4,014 km
Mutkia:  16
Rataennätys:  1.30,149 ( Nelson Piquet, Williams, 1987)
1989–2002

Radan pituus:  3,975 km
Mutkia:  14
Rataennätys:  1.16,207 ( Michael Schumacher, Ferrari, 2002)
Formula 1
Kilpailun pituus:  70 kierrosta, 306,630 km
Ensimmäinen GP:  1986
Grand Prix’itä ajettu:  39
Eniten voittoja:   Lewis Hamilton (8)
Rata ilmakuvassa.
Hungaroring on moottorirata Mogyoródissa Unkarissa.
Hungaroringillä on ajettu vuodesta 1986 alkaen vuosittain Formula 1:n Unkarin Grand Prix. Kyseessä oli ensimmäinen Formula 1:n osakilpailu rautaesiripun toisella puolella. Unkarin pääkaupunki Budapest sijaitsee noin 18 kilometrin päässä radasta.
Rataa on muutettu kaksi kertaa, ensimmäisen kerran vuonna 1989. Silloin šikaani kolmannen mutkan jälkeen poistettiin. Vuonna 2003 pääsuoran jälkeistä mutkaa siirrettiin 200 metriä kauemmas ja sitä tiukennettiin ohittamisen helpottamiseksi, samoin tehtiin radan 12:lle mutkalle. Hungaroringin radalla ohittaminen on vaikeaa.
Unkarin Grand Prix 2006 oli radan ensimmäinen Formula 1:n sadekilpailu. Siitä seurasi tapahtumarikas ja jännittävä kilpailu, jossa nähtiin useita keskeytyksiä, mukaan luettuna maailmanmestaruudesta taistelleet Fernando Alonso ja Michael Schumacher. Kilpailun päätteeksi Jenson Button otti uransa ensimmäisen voiton 113:nnessa GP:ssään.
Suomalaiset fanit suosivat erityisesti Unkarin GP:tä, se on lähellä Suomea, ja siellä suomalaiset ovat menestyneet hyvin. Mika Häkkinen voitti siellä kaksi kertaa, Kimi Räikkönen kerran ja myös Heikki Kovalainen otti Hungaroringillä uransa ainoan voiton.
Voittajat > Formula 1

| Kausi | Kuljettaja | Valmistaja | Raportti |
| --- | --- | --- | --- |
| 1986 |  Nelson Piquet | Williams-Honda | Raportti |
| 1987 |  Nelson Piquet | Williams-Honda | Raportti |
| 1988 |  Ayrton Senna | McLaren-Honda | Raportti |
| 1989 |  Nigel Mansell | Ferrari | Raportti |
| 1990 |  Thierry Boutsen | Williams-Renault | Raportti |
| 1991 |  Ayrton Senna | McLaren-Honda | Raportti |
| 1992 |  Nigel Mansell | Williams-Renault | Raportti |
| 1993 |  Damon Hill | Williams-Renault | Raportti |
| 1994 |  Michael Schumacher | Benetton-Ford | Raportti |
| 1995 |  Damon Hill | Williams-Renault | Raportti |
| 1996 |  Jacques Villeneuve | Williams-Renault | Raportti |
| 1997 |  Jacques Villeneuve | Williams-Renault | Raportti |
| 1998 |  Michael Schumacher | Ferrari | Raportti |
| 1999 |  Mika Häkkinen | McLaren-Mercedes | Raportti |
| 2000 |  Mika Häkkinen | McLaren-Mercedes | Raportti |
| 2001 |  Michael Schumacher | Ferrari | Raportti |
| 2002 |  Rubens Barrichello | Ferrari | Raportti |
| 2003 |  Fernando Alonso | Renault | Raportti |
| 2004 |  Michael Schumacher | Ferrari | Raportti |
| 2005 |  Kimi Räikkönen | McLaren-Mercedes | Raportti |
| 2006 |  Jenson Button | Honda | Raportti |
| 2007 |  Lewis Hamilton | McLaren-Mercedes | Raportti |
| 2008 |  Heikki Kovalainen | McLaren-Mercedes | Raportti |
| 2009 |  Lewis Hamilton | McLaren-Mercedes | Raportti |
| 2010 |  Mark Webber | Red Bull-Renault | Raportti |
| 2011 |  Jenson Button | McLaren-Mercedes | Raportti |
| 2012 |  Lewis Hamilton | McLaren-Mercedes | Raportti |
| 2013 |  Lewis Hamilton | Mercedes | Raportti |
| 2014 |  Daniel Ricciardo | Red Bull Racing-Renault | Raportti |
| 2015 |  Sebastian Vettel | Ferrari | Raportti |
| 2016 |  Lewis Hamilton | Mercedes | Raportti |
| 2017 |  Sebastian Vettel | Ferrari | Raportti |
| 2018 |  Lewis Hamilton | Mercedes | Raportti |
| 2019 |  Lewis Hamilton | Mercedes | Raportti |
| 2020 |  Lewis Hamilton | Mercedes | Raportti |
| 2021 |  Esteban Ocon | Alpine-Renault | Raportti |
| 2022 |  Max Verstappen | Red Bull Racing-RBPT | Raportti |
| 2023 |  Max Verstappen | Red Bull Racing-Honda RBPT | Raportti |
| 2024 |  Oscar Piastri | McLaren-Mercedes | Raportti |
Lähde:
Voittajat > GP2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2005 | 1. lähtö |  Neel Jani | Racing Engineering | Raportti |
| 2005 | 2. lähtö |  Alexandre Prémat | ART Grand Prix | Raportti |
| 2006 | 1. lähtö |  Nelson Piquet Jr. | Piquet Sports | Raportti |
| 2006 | 2. lähtö |  Nelson Piquet Jr. | Piquet Sports | Raportti |
| 2007 | 1. lähtö |  Adam Carroll | Petrol Ofisi FMS International | Raportti |
| 2007 | 2. lähtö |  Javier Villa | Racing Engineering | Raportti |
| 2008 | 1. lähtö |  Lucas di Grassi | Barwa International Campos Team | Raportti |
| 2008 | 2. lähtö |  Sébastien Buemi | Trust Team Arden | Raportti |
| 2009 | 1. lähtö |  Nico Hülkenberg | ART Grand Prix | Raportti |
| 2009 | 2. lähtö |  Giedo van der Garde | iSport International | Raportti |
| 2010 | 1. lähtö |  Pastor Maldonado | Rapax | Raportti |
| 2010 | 2. lähtö |  Giacomo Ricci | DPR | Raportti |
| 2011 | 1. lähtö |  Romain Grosjean | DAMS | Raportti |
| 2011 | 2. lähtö |  Stefano Coletti | Trident Racing | Raportti |
| 2012 | 1. lähtö |  Max Chilton | Carlin | Raportti |
| 2012 | 2. lähtö |  Esteban Gutiérrez | Lotus GP | Raportti |
| 2013 | 1. lähtö |  Jolyon Palmer | DAMS | Raportti |
| 2013 | 2. lähtö |  Nathanaël Berthon | Trident Racing | Raportti |
| 2014 | 1. lähtö |  Arthur Pic | Campos Racing | Raportti |
| 2014 | 2. lähtö |  Stoffel Vandoorne | ART Grand Prix | Raportti |
| 2015 | 1. lähtö |  Alex Lynn | DAMS | Raportti |
| 2015 | 2. lähtö |  Nobuharu Matsushita | ART Grand Prix | Raportti |
| 2016 | 1. lähtö |  Pierre Gasly | Prema Racing | Raportti |
| 2016 | 2. lähtö |  Sergei Sirotkin | ART Grand Prix | Raportti |
Voittajat > Formula 2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2017 | 1. lähtö |  Oliver Rowland | DAMS | Raportti |
| 2017 | 2. lähtö |  Nobuharu Matsushita | ART Grand Prix | Raportti |
| 2018 | 1. lähtö |  Nyck de Vries | Pertamina Prema Theodore Racing | Raportti |
| 2018 | 2. lähtö |  Alexander Albon | DAMS | Raportti |
| 2019 | 1. lähtö |  Nicholas Latifi | DAMS | Raportti |
| 2019 | 2. lähtö |  Mick Schumacher | PREMA Racing | Raportti |
Voittajat > GP3

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2010 | 1. lähtö |  Nico Müller | Jenzer Motorsport | Raportti |
| 2010 | 2. lähtö |  Alexander Rossi | ART Grand Prix | Raportti |
| 2011 | 1. lähtö |  Valtteri Bottas | Lotus ART | Raportti |
| 2011 | 2. lähtö |  Rio Haryanto | Marussia Manor Racing | Raportti |
| 2012 | 1. lähtö |  António Félix da Costa | Carlin | Raportti |
| 2012 | 2. lähtö |  António Félix da Costa | Carlin | Raportti |
| 2013 | 1. lähtö |  Aaro Vainio | Koiranen GP | Raportti |
| 2013 | 2. lähtö |  Robert Vişoiu | MW Arden | Raportti |
| 2014 | 1. lähtö |  Richie Stanaway | Status Grand Prix | Raportti |
| 2014 | 2. lähtö |  Patric Niederhauser | Arden International | Raportti |
| 2015 | 1. lähtö |  Luca Ghiotto | Trident | Raportti |
| 2015 | 2. lähtö |  Kevin Ceccon | Arden International | Raportti |
| 2016 | 1. lähtö |  Matt Parry | Koiranen GP | Raportti |
| 2016 | 2. lähtö |  Alexander Albon | ART Grand Prix | Raportti |
| 2017 | 1. lähtö |  Jack Aitken | ART Grand Prix | Raportti |
| 2017 | 2. lähtö |  Giuliano Alesi | Trident | Raportti |
| 2018 | 1. lähtö |  Nikita Mazepin | ART Grand Prix | Raportti |
| 2018 | 2. lähtö |  Dorian Boccolacci | MP Motorsport | Raportti |